ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 31 martie 2022**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 127/2022.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Istrate Luminița, Crăciunescu Diana, Erhan – Vicol Maria Daniela, Niță Luminița, Melen Daniel, Erhan Andrei, Latiș Mihai, Latiș Mihaela și Stamatin Bogdan.

Şedinţa este deschisă de domnul consilier local Moroșan Nicolai, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 15 consilieri locali; lipsesc motivat domnii consilieri locali: Giosan Cosmin, Munteanu Mircea, Paziuc Lucian și Varvaroi Vasile, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

Dl. primar prezintă ordinea de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 28.02.2022.

 2.Proiect de hotărâre numărul 24/10.03.2022 privind aprobarea contului de execuție al bugetului general al municipiului Câmpulung Moldovenesc pe trimestrul IV 2021 și pe anul 2021.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică.

 3.Proiect de hotărâre numărul 25/10.03.2022 privind aprobarea majorării bugetului local, a virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2022 și aprobarea majorării bugetului, virări de credite bugetare și a influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2022.

 Inițiator: Primarul municipiului.

Aviz comisii: Comisia economică.

Raport de specialitate: Direcția economică.

 4.Proiect de hotărâre numărul 26/10.03.2022 privind aprobarea bugetului de venituri și cheltuieli pentru anul 2022, a fondului forestier proprietatea publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

 5.Proiect de hotărâre numărul 27/10.03.2022 privind aprobarea cuantumului lunar al burselor și numărul acestora acordate elevilor din învățământul preuniversitar de stat din municipiul Câmpulung Moldovenesc în semestrul II din anul școlar 2021 - 2022.

 Inițiator: Primarul municipiului.

 Aviz comisii: Comisia economică și Comisia învățământ.

 Raport de specialitate: Direcția economică și Compartiment juridic.

 6.Proiect de hotărâre numărul 28/10.03.2022 cu privire la alocarea din bugetul local al municipiului Câmpulung Moldovenesc a sumei de 20000 lei Parohiei ,,Sfântul Gheorghe” Câmpulung Moldovenesc pentru cofinanțarea lucrărilor de realizare a instalației termice a lăcașului de cult.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția economică, Direcția tehnică și urbanism și Compartiment juridic.

 7.Proiect de hotărâre numărul 29/10.03.2022 privind alocarea cantității de 44,60 mc material lemnos de lucru, pentru reparații la Biserica ,,Înălțarea Domnului” Sîhla din municipiul Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

 8.Proiect de hotărâre numărul 30/10.03.2022 privind acordarea unor stimulente financiare lunare personalului de specialitate al Spitalului municipal Câmpulung Moldovenesc în anul 2022.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică și Compartiment juridic.

 9.Proiect de hotărâre numărul 31/10.03.2022 privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția economică, Compartiment juridic și Compartiment resurse umane.

 10.Proiect de hotărâre numărul 32/10.03.2022 privind aprobarea regulamentului de organizare și desfășurare a evaluării anuale a managementului la Muzeul ,,Arta Lemnului” Câmpulung Moldovenesc.

Inițiator: Primarul municipiului.

Aviz comisii: Comisia învățământ și Comisia juridică.

Raport de specialitate: Compartiment resurse umane și Compartiment juridic.

 11.Proiect de hotărâre numărul 33/10.03.2022 privind atribuirea directă a contractului de delegare a gestiunii Serviciului pentru gestionarea câinilor fără stăpân din municipiul Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

 Raport de specialitate: Direcția economică, Poliția Locală-Compartiment mediu, Compartiment licitații și achiziții publice și Compartiment juridic.

 12.Proiect de hotărâre numărul 34/10.03.2022 pentru modificarea contractului de delegare de gestiune a serviciului de transport public local de persoane prin curse regulate în municipiul Câmpulung Moldovenesc nr. 3043/04.02.2016/25.02.2016, aprobat prin anexa nr. 2 la Hotărârea Consiliului Local al municipiului Câmpulung Moldovenesc nr. 9/28.01.2016 privind aprobarea atribuirii contractului de delegare de gestiune a serviciului de transport public local de persoane prin curse regulate din municipiul Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

13.Proiect de hotărâre numărul 35/10.03.2022 privind includerea teritoriului municipiului Câmpulung Moldovenesc, județul Suceava la teritoriul eligibil al parteneriatului public-privat în vederea constituirii Asociației Grupul de pescuit ,,Pescuim în Bucovina”.

Inițiator: Primarul municipiului.

Aviz comisii: Comisia juridică.

Raport de specialitate: Direcția tehnică și urbanism și Compartiment juridic.

14.Proiect de hotărâre numărul 36/10.03.2022 privind transmiterea în administrare și în mod gratuit a unor bunuri imobile (clădiri și terenurile aferente) aflate în domeniul public al municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Școlii Gimnaziale ,,George Voevidca” Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

15.Proiect de hotărâre numărul 37/10.03.2022 privind aprobarea inițierii procedurii de vânzare, cu respectarea dreptului de preempțiune, a unor suprafețe de teren aparținând domeniului privat al municipiului Câmpulung Moldovenesc.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

16.Adresa S.C. FLORCONSTRUCT S.R.L. nr. 422/15.02.2022, însoțită de punctul de vedere al Direcției tehnice și urbanism, înregistrat la nr. 5155/03.03.2022.

17.Adresa d-lui Mercheș Simion – președinte al Asociației Club Sportiv Remember, însoțită de punctul de vedere al Direcției tehnice și urbanism, înregistrat la nr. 7633/07.03.2022.

18.Adresa S.C. ALPO S.R.L. nr. 229/09.02.2022, însoțită de punctul de vedere al Direcției tehnice și urbanism, înregistrat la nr. 8CL/07.03.2022.

 19.Raport privind starea economică, socială și de mediu a municipiului Câmpulung Moldovenesc în anul 2021.

 20.Situație lunară privind activitățile realizate de persoanele beneficiare de ajutor social, conform planului de acțiuni în luna februarie 2022, înregistrată la nr. 6840 din 28.02.2022.

 21.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

 Nu sunt.

Se supune la vot ordinea de zi. Se votează cu 15 voturi ,,pentru”.

 Dna. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Nu sunt.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 28.02.2021).**

Nu sunt obiecţii.

Se supune la vot. Se votează cu 15 voturi „pentru”.

**Se trece la punctul 2 de pe ordinea de zi (Proiect de hotărâre numărul 24/10.03.2022 privind aprobarea contului de execuție al bugetului general al municipiului Câmpulung Moldovenesc pe trimestrul IV 2021 și pe anul 2021).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuți.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 25/10.03.2022 privind aprobarea majorării bugetului local, a virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2022 și aprobarea majorării bugetului, virări de credite bugetare și a influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 26/10.03.2022 privind aprobarea bugetului de venituri și cheltuieli pentru anul 2022, a fondului forestier proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism , raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Discuții:

Dl. consilier local Sologiuc – se taie prea mult și din păcate cu acte în regulă. De la reclamația de pe 1 decembrie încă nu am văzut nicio soluționare a cazului, dar dacă veți merge la fața locului veți constata că arată haotic muntele. La începutul lunii aprilie se va desfășura pe Runc campionatul de alergare și este totul defrișat și drumuri de taf. Am discutat cu colegii de la Humor care vor să facă și ei o pădure parc în jurul pârtiei, dar din păcate dacă se face pădure parc nu se mai poate face nicio investiție. Au găsit o soluție în primărie ca să nu se mai taie pe acel versant, la fel putem face și noi o hotărâre ca să nu se mai taie pe Runc. Ar fi bine să lăsăm muntele doar pentru turiști, pentru alergări montane și pentru chestiuni prielnice Câmpulungului.

Dl. președinte de ședință – sunt noutăți în legătură cu reclamatia?

Dl. inginer Zdrob – nu am primit deocamdată nimic.

Dl. președinte de ședință – rămâne în primărie să se analizeze și cele relatate de dl. Sologiuc.

Se supune la vot proiectul de hotărâre. Se votează cu 13 voturi ,,pentru” și 2 voturi ,,împotrivă” (dna. consilier Cocuța-Piticar și dl. consilier Sologiuc).

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 27/10.03.2022 privind aprobarea cuantumului lunar al burselor și numărul acestora acordate elevilor din învățământul preuniversitar de stat din municipiul Câmpulung Moldovenesc în semestrul II din anul școlar 2021 - 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 28/10.03.2022 cu privire la alocarea din bugetul local al municipiului Câmpulung Moldovenesc a sumei de 20000 lei Parohiei ,,Sfântul Gheorghe” Câmpulung Moldovenesc pentru cofinanțarea lucrărilor de realizare a instalației termice a lăcașului de cult).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției tehnice și urbanism și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 29/10.03.2022 privind alocarea cantității de 44,60 mc material lemnos de lucru, pentru reparații la Biserica ,,Înălțarea Domnului” Sîhla din municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 30/10.03.2022 privind acordarea unor stimulente financiare lunare personalului de specialitate al Spitalului municipal Câmpulung Moldovenesc în anul 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

 Discuții:

 Dna. consilier local Cocuța-Piticari – noi vom vota împotriva acestui proiect în lipsa îndeplinirii unor criterii minime de performanță. Cetățenii din Câmpulung și din împrejurimi au remarcat mai multe deficiențe la serviciile medicale. Cum credeți că va reacționa personalul medical și cetățenii? De ce nu s-a atașat la proiect și răspunsul la adresa trimisă de noi prin care am dorit să aflăm cu toții câte spitale acordă aceste stimulente financiare.

Dl. manager – în proiect nu este vorba de personalul medical ci de cel administrativ care au niște responsabilități care nu au fost corect introduse în legea salarizării. Nu cred că personalul medical ar avea ceva de obiectat, deoarece sporurile și salarizarea lor este foarte clară. Am prezentat d-lui primar o listă cu salariile personalului medical și personalului tesa și este vizibilă diferența. Nu acordăm tuturor salariaților tesa ci doar unor salariați cheie. Activitatea lor o cunosc foarte bine și consider că merită.

Dl. primar – cererea lor la un moment dat se ridica la 400.000 lei pe an, această sumă s-a înjumătățit. Este o diferență salarială mare între cadrele medicale și personalul tesa. Acest lucru a fost recunoscut și de către Sindicatele din România. Faptul că Spitalul municipal va gestiona 2 proiecte pe fonduri europene foarte importante, consider că merită și susțin acest proiect. Dacă cerem perfomanță trebui să aibă și un salariu decent. Dl. manager are salariu mai mic ca un șef de secție. Consider că nu trebuie să cerem adrese de la alte spitale, este în funcție de fiecare cum știe să se gestioneze. Începând de luna viitoare, dl. manager o să se prezinte la fiecare ședință ordinară și să ne informeze despre activitatea Spitalului.

Dl. președinte de ședință – în regulamentul de acordare a stimulentelor sunt prevăzute niște criterii și îmi exprim încrederea că dl. manager va aplica acele criterii.

Dl. consilier local Boicu Bogdan – noi ca și consilieri locali suntem puși în situația de a corecta o posibilă eroare din partea legiuitorului. Ideal ar fi să se reglementeze situația de către legiuitor. Proiectele pe fonduri europene vor genera încă o serie de cheltuieli pentru implementare și punere în funcțiune a aparatelor, bani care vor trebui să vină de undeva. Nu sunt în măsură să-mi dau cu părerea dacă diferențele dintre tesa și personalul medical sunt juste, sunt profesii total diferite și fiecare își face treaba pe ramura lui. Sperăm pe viitor să se regleze situația.

Dl. consilier Boicu Alin – au fost multe discuții pe această temă în toți anii. Au fost argumente pro și contra pentru a aproba aceste stimulente. În anii trecuți au fost sume mult mai mari, acum ele s-au diminuat. Noi suntem puși în situația de a evalua activitatea unor persoane fără să cunoaștem în detaliu activitatea respectivă. Noi ar trebui să acordăm pentru performanță, nu doar pentru că există o portiță legală. Din discuțiile cu anumite persoane au fost și semnale pozitive și negative legat de activitatea Spitalului. Dl. manager este foarte implicat, este nevoie să atragem fonduri pentru că nu putem suporta aceste investiții doar din fondul municipalității. Cele 2 proiecte au fost atrase prin munca salariaților din primăriei, mi-aș fi dorit ca măcar un proiect să fie atras și de personalul tesa, sau măcar în viitor să atragă.

Se supune la vot proiectul de hotărâre. Se votează cu 13 voturi „pentru” și 2 voturi ,,împotrivă” (dna. consilier Cocuța-Piticari și dl. consilier Sologiuc).

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 31/10.03.2022 privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Compartimentului juridic și raportul de specialitate al Compartimentului resurse umane.

Comisiile nr. 1 și nr. 4 avizează favorabil proiectul de hotărâre.

Discuții:

Dl. consilier local Boicu Alin - la proiectul anterior am votat cu inima îndoită. La acest proiect votul este din toată inima, persoanele din primărie în ultimii ani au atras proiecte care înseamnă multe investiții care se vor vedea în timp. Avem în acest an cel mai mare buget care se datorează tocmai acestor proiecte cu finanțare nerambursabilă.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 32/10.03.2022 privind aprobarea regulamentului de organizare și desfășurare a evaluării anuale a managementului la Muzeul ,,Arta Lemnului” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane și raportul de specialitate al Compartimentului juridic.

Comisiile nr. 3 și nr. 4 avizează favorabil proiectul de hotărâre.

Discuții/propuneri:

Dl. primar – felicită pe dl. manager al Muzeului pentru activitatea sa. Permanent sunt acțiuni efectuate în cadrul Muzeului. Vă rog să promovați în continuare cultura așa cum ați început.

Dl. consilier local Boicu Bogdan – este un exemplu de manager al unei instituții publice culturale. Comunicarea este excelentă, proiectele au impact adevărat, vizibilitatea a crescut semnificat, este un lucru benefic pentru comunitate.

Dna. consilier local Flutur – apreciază viziunea de manager și modul său de gestionare. Este un lider foarte bun.

Dl. președinte de ședință – vă rog să faceți propuneri.

Dl. consilier local Macovei – propune în comisia de evaluare pe dl. Sologiuc și în comisia de soluționare a contestațiilor pe dl. Boicu Alin.

Dl. viceprimar – propune în comisia de evaluare pe dl. Boicu Alin și în comisia de soluționare pe dl. Sologiuc.

Nu sunt alte propuneri.

Dl. președinte – va fi vot secret.

Dna. secretar general – explică procedura de vot.

Dna. secretar general – în urma numărării voturilor avem 7 voturi ,,pentru” dl. Sologiuc și 6 voturi ,,pentru” dl. Boicu Alin în comisia de evaluare și 2 voturi nule. În comisia de contestație avem 7 voturi ,,pentru” dl. Boicu Alin și 6 voturi ,,pentru” dl. Sologiuc și 2 voturi nule.

În consecință în comisia de evaluare va fi domnul consilier Sologiuc și în comisia de soluționare a contestațiilor domnul consilier Boicu Alin.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 11 de pe ordinea de zi (Proiect de hotărâre numărul 33/10.03.2022 privind atribuirea directă a contractului de delegare a gestiunii Serviciului pentru gestionarea câinilor fără stăpân din municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Poliția Locală – Compartiment mediu, raportul de specialitate al Compartimentului licitatii și achiziții publice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Discuții:

Dl. consilier local Sologiuc – sunt foarte mulți câini și am constatat că se aduc și din alte orașe. Ar trebui ca poliția locală împreună cu medicul veterinar să meargă din casă în casă să identifice câinii care nu sunt de rasă și să fie sterilizați.

Dl. consilier local Robciuc – ar fi mai bine ca fiecare stăpân să-și microcipeze câinele.

Dl. consilier local Iftime – sunt o grămadă fără stăpân.

Dl. consilier local Robiciuc – ar trebui să stea la adăpost.

Dna. consilier local Flutur – această problemă este mai veche. Propun să monitorizăm mai atent acele zone unde se aduc câinii din alte părți. Ar trebui mai multe camere de supraveghere. Cetățenii care aduc câini să fie prinși și amendați.

Dl. consilier local Maftean – ar trebui invitat dl. doctor Ungurean la ședința următoare pentru a putea clarifica această problemă. Eu personal l-am sunat de mai multe ori și foarte greu răspunde, asta dă dovadă că lasă de dorit activitatea sa. Ar trebui mai multă implicare și seriozitate din partea lor.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 12 de pe ordinea de zi (Proiect de hotărâre numărul 34/10.03.2022 pentru modificarea contractului de delegare de gestiune a serviciului de transport public local de persoane prin curse regulate în municipiul Câmpulung Moldovenesc nr. 3043/04.02.2016/25.02.2016, aprobat prin anexa nr. 2 la Hotărârea Consiliului Local al municipiului Câmpulung Moldovenesc nr. 9/28.01.2016 privind aprobarea atribuirii contractului de delegare de gestiune a serviciului de transport public local de persoane prin curse regulate din municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Discuții:

Dna. consilier local Cocuța-Piticari – nu votăm un proiect care efectiv băgăm mâna în buzunarul cetățeanului, fără să simțim o creștere a calității serviciului.

Dl. președinte de ședință - transportul public se confruntă cu multiple probleme, cel mai important fiind cel de eficiență. Din acest motiv ar trebui să votăm modificarea. Patronul ne-a comunicat că nu este deloc rentabil, practic hotărâm dacă menținem sau nu acest transport.

Se supune la vot proiectul de hotărâre. Se votează cu 11 voturi „pentru”, 2 abțineri (d-nii. consilieri Macovei și Robciuc) și 2 voturi ,,împotrivă” (dl. consilier Sologiuc și d-na. consilier Cocuța-Piticari).

Hotărârea a fost adoptată.

Dl. primar – ne-am propus să accesăm proiecte pe fonduri europene privind achiziționarea unor autobuze electrice, dar știți că durează accesarea fondurilor nerambursabile. Mulțumesc colegilor care au votat pentru acest proiect.

Dl. consilier local Macovei – dacă tot mărim, cetățeanul o să plătească mai mult decât la taxi și atunci nu o să mai circule nimeni cu autobuzul. Eu m-am abținut la acest proiect să nu tot mărească, nu ca să nu circule.

Dl. consilier local Robiciuc – cât este subvenția pentru elevi și pensionari?

Dl. primar – este prevăzut în proiect.

Dl. consilier local Robciuc – majoritatea pasagerilor sunt subvenționați de primărie, își permite primăria?

Dl. primar – da, își permite. Suntem obligați prin lege să aprobăm un număr de taxiuri, dar nu vrem să nu avem un transport local.

Dl. consilier local Sologiuc – ar tebui să vedem cum cei de la Brașov au achiziționat 10 autobuze electrice hibride într-un timp foarte scurt.

Dl. primar – un autobuz electric costă foarte mult, hibrid este cu totul altceva, e o diferență.

Dl. președinte de ședință – proiectul a fost votat. Cine votează împotrivă, ar trebui să vină și cu alte alternative. Dacă renunțam la transportul local, abia atunci băgam mâna în buzunarul cetățeanului.

**Se trece la punctul 13 de pe ordinea de zi (Proiect de hotărâre numărul 35/10.03.2022 privind includerea teritoriului municipiului Câmpulung Moldovenesc, județul Suceava la teritoriul eligibil al parteneriatului public-privat în vederea constituirii Asociației Grupul de pescuit ,,Pescuim în Bucovina”).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 14 de pe ordinea de zi (Proiect de hotărâre numărul 36/10.03.2022 privind transmiterea în administrare și în mod gratuit a unor bunuri imobile (clădiri și terenurile aferente) aflate în domeniul public al municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Școlii Gimnaziale ,,George Voevidca” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 15 de pe ordinea de zi (Proiect de hotărâre numărul 37/10.03.2022 privind aprobarea inițierii procedurii de vânzare, cu respectarea dreptului de preempțiune, a unor suprafețe de teren aparținând domeniului privat al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Discuții:

Dl. consilier local Boicu Alin – am identificat suprafețele puse spre vânzare, toate sunt suprafețe mici, în zone unde nu este posibilitatea unor investiții. Susțin aceste vânzări pentru că vin în ajutorul cetățeanului care a depus cerere, 3 sunt ocupate de niște construcții private astfel încât ele nu pot fi utilizate altfel. Mă voi abține la acet proiect, nu pentru că nu sunt de acord cu vânzare ci consider că ar fi trebuit făcut proiect separat pentru fiecare imobil propus spre vânzare. Dacă la 1 din cele 4 aș fi fost incompatibil, ar fi trebuit să nu particip la vot doar din cauza unui proiect și nu aș fi putut discuta nici la celelelate 3 proiecte așa cum sunt făcute și acum.

Dl. președinte de ședință – compartimentul de specialitate să rețină acest aspect semnalat de dl. consilier.

Dna. secretar – vă informez că pentru a fi votat proiectul este nevoie de 13 voturi ,,pentru”.

Se supune la vot proiectul de hotărâre. Se votează cu 13 voturi „pentru” și 2 ,,abțineri” (d-nii. consilier Boicu Alin și Macovei).

Hotărârea a fost adoptată.

**Se trece la punctul 16 de pe ordinea de zi (Adresa S.C. FLORCONSTRUCT S.R.L. nr. 422/15.02.2022, însoțită de punctul de vedere al Direcției tehnice și urbanism, înregistrat la nr. 5155/03.03.2022).**

Nu sunt discuții.

Adresa a fost însușită.

**Se trece la punctul 17 de pe ordinea de zi (Adresa d-lui Mercheș Simion – președinte al Asociației Club Sportiv Remember, însoțită de punctul de vedere al Direcției tehnice și urbanism, înregistrat la nr. 7633/07.03.2022).**

Discuții:

Dl. consilier local Sologiuc – orice este legat de sport trebuie promovat și lăsat să-și desfășoare activitatea. Din punctul de vedere am înțeles că mai există 4 săli de forță, din câte știu este doar asta despre care discutăm. Trebuie să încurajăm oamenii care fac sport, nu să folosim acea sală pentru depozitarea anumitor materiale. Ar trebui scos la licitație cu mențiunea ca în acel loc să se facă sală de forță sau sală de antrenament.

Dl. consilier local Maftean – dacă acea sală va avea altă destinație, ar trebui să-l ajutăm pe dl. Mercheș să-și desfășoare activitatea în altă parte.

Dl. consilier local Iftime – vin din lumea sportului și știu ce înseamnă să faci sport. Din câte știu este printre primele săli de forță și are cei mai mulți clienți, ar fi păcat ca după atâtea aparate câte a cumpărat să-l mutăm în alt loc. Știu că sunt proceduri legale, dar eu îl voi susține dacă într-o zi vom vota pentru prelungire.

Dl. președinte de ședință - supunem la vot punctul de vedere.

Se votează cu 5 voturi ,,pentru”, 5 ,,abțineri” și 5 voturi ,,împotrivă”.

Dna. secretar general – în această situație nu vom putea trimite ca răspuns punctul de vedere al Direcției tehnice, urmând ca dvs. să formulați un răspuns care trebuie comunicat în termen legal. Consiliul local prin președintele de ședință își asumă formularea unui răspuns pentru solicitant.

**Se trece la punctul 18 de pe ordinea de zi (Adresa S.C. ALPO S.R.L. nr. 229/09.02.2022, însoțită de punctul de vedere al Direcției tehnice și urbanism, înregistrat la nr. 8CL/07.03.2022).**

Discuții:

Dl. consilier local Sologiuc – S.C. ALPO vrea să facă o investiție pe fonduri europene și din acest motiv vrea să cumpere acel teren.

Dl. consilier local Boicu Alin – în ultimii ani, Consiliul local a votat constant pentru conservarea patrimoniului privat al municipiului. Pentru o investiție profitabilă trebuie să ne gândim mai bine dacă suntem sau nu de acord. Personal aș fi de acord, deoarece terenul respectiv este concesionat pe un termen lung cu condiția ca solicitantul să ne arate că nu poate accesa fonduri europene, în lipsa unui drept real de proprietate asupra terenului respectiv. Din ghid ar trebui să scoată acel pasaj și să-l prezinte Consiliului local.

Dl. președinte de ședință – din partea societății dacă este cineva și vrea să ne facă precizări.

Dna. Poenar – prezintă anumite precizări legat de solicitare.

Dl. președinte de ședință – terenul este concesionat pe 25 de ani, din câte am înțeles sunt ceva impedimente de legislație pentru a vinde un teren concesionat.

Dna. Poenar – m-am consultat cu un jurist și mi-a comunicat că nu există impedimente.

Dl. consilier local Robiciuc – dacă concesiunea este pe 25 ani, automat o mai poate prelungi cu încă jumătate. Ce face primaria 40 de ani de acum în colo?

Dl. consilier local Boicu Bogdan – dacă nu sunt impedimente legale, din punctul meu de vedere sunt de acord. Trebuie să încurajăm investițiile.

Dl. președinte de ședință – supunem la vot punctul de vedere.

Se votează cu 4 voturi ,,împotrivă” și 11 ,,abțineri”.

Dna. secretar general – avem aceași situație. Revenim cu o adresă și solicităm date suplimentare dacă este necesar să fie proprietar.

**Se trece la punctul 19 de pe ordinea de zi (Raport privind starea economică, socială și de mediu a municipiului Câmpulung Moldovenesc în anul 2021).**

Nu sunt discuții.

**Se trece la punctul 22 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna noiembrie 2021, înregistrată la nr. 35615 din 02.12.2021).**

Nu sunt discuții.

Situația a fost însușită.

**Se trece la punctul 23 de pe ordinea de zi (Diverse).**

Discuții:

Dna. secretar general – la diverse avem 3 adrese care v-au fost comunicate pe e-mail și ați avut timp să le studiați. Propun ca cele 2 adrese de la S.C FRITEHNIC să fie discutate împreună pentru că se referă ambele la delegarea serviciului de salubritate.

Dl. președinte de ședință – ar fi util să ne dea niște informații în plus dl. manager al S.C. FRITEHNIC.

Dl. manager prezintă anumite aspecte legate de cele 2 adrese. În fiecare zi găsim amplasamente pline de gunoi de către agenții economici. Consider că am gestionat cât am putut de bine. Sper ca împreună să găsim soluții pentru rezolvarea problemelor.

Dl. primar – cu toți ne-am dorit să avem o firmă foarte serioasă pentru curățenia și deszăpezirea orașului. Noi am făcut un caiet de sarcini dur cu privire la dotarea firmei cu utilaje și cu echipamente corespunzătoare. Firma și-a onorat clauzele contractuale, observați și dvs. că pe străzile municipiului sunt salariații firmei îmbrăcați corespunzător și fac treabă de calitate. Toate platformele de gunoi menajer din C-lung sunt pline de materiale de la ag. economici, dovada o are dl. viceprimar cu chitanțele fiscale de la 11 S.C. care efectiv își bat joc de munca altuia. Nu voi permite nimănui să facă așa ceva. Au apărut dovezi foarte clare pe rețelele de socializare nu numai de la agenți economici ci și de la persoanele fizice care aruncă materiale de construcție la platforma blocurilor. Sunt montate 36 de camere de supraveghere. Am vrut o firmă serioasă și vrem un oraș curat, atunci trebuie să fim corecți. Platformele dimineața la 5 sunt pline de doze de bere, sucuri și cutii, alea nu sunt de la cetățenii de la bloc. Primăria prin Poliția locală o să amendeze pe toți cei care nu respectă contractul cu Fritehnic. Eu nu pot să cer servicii de calitate firmei când cetățeanul își bate joc. Dvs. ați modificat contractul, ați vrut prin cântărire și uitați unde s-a ajuns. Trebuie să luăm o hotărâre, mergem tot așa sau mergem cum a fost făcut primul contract.

Dl. consilier local Maftean – sunt de acord să avem un oraș civilizat și am votat acel proiect. Acei agenți economici au fost informați cum să sorteze gunoiul, li s-a dat pubele?

Dl.primar – au fost informați pe toate căile. Fritehnic a spus să le pună în saci sticlele și cartoanele. Pubele sunt în curs de achiziționare.

Dl. consilieri local Maftean – fiecare firmă să aibă pubelă.

Dl. primar – dvs. vreți ca în 2 luni de zile firma să le facă pe toate.

Dl. manager – pubelele sunt pentru persoanele fizice nu pentru agenții economici.

Dl. consilier local Sologiuc – mi se pare imposibil pentru agenții economici care sunt pe centru să-și depoziteze gunoiul timp de o săptămână.

Dl. primar – dl. manager spuneți de câte ori se ridică gunoiul/

Dl. manager – se ridică chiar și zilnic.

Dl. primar – haideți să nu dezinformăm anumite subiecte foarte importante. Zilnic se prezintă operatorul să ridice gunoiul și ei zic că nu au, ei aruncau gunoiul la platformă.

Dl. consilier local Sologiuc – înseamnă că nu au fost informați corect.

Dl. primar – dacă eu am semnat un contract, înseamnă că o să-l studiez.

Dl. consilier local Sologiuc – la acele pubele am văzut fotografii cu anumiți proprietari care au construit prin apartamente și depozitau gunoiul la platformă. Consider că e mai bine așa, decât să-l arunci la marginea apei.

Dl. primar – greșit. În contract scrie destul de clar că pentru materiale de cosntrucție să sune la un nr. de telefon.

Dl. consilier local Iftime – cunosc o grămadă de persoane fizice care nu au încheiat contract și vin și aruncă la pubelele blocurilor.

Dl. primar – la 31 martie se încheie perioada, cine nu a semnat o să plătească taxa de salubrizare de două ori mai mult.

Dl. consilier local Robciuc – văd pe listă că majoritatea sunt din centrul orașului, cred că este o problemă de comunicare cu ei. Poate nu au unde să-l depoziteze.

Dl. viceprimar – dna. Olcu cu dna. Sofian a fost cu un tabel la 102 societăți pentru informare și verificare. Peste tot aruncă agenții economici. O parte dintre ei nici nu au știut că s-a schimbat operatorul și trebuie să încheie un alt contract.

Dl. primar - deocamdată a fost un avertisment, clar că a doua oară nu o să se mai întâmple. Începând cu data de 4 aprilie așa o să procedăm și cu parcările. Ați văzut pe pagina primăriei un nr. important de străzi pe care s-a impus parcare cu plată prin sms sau abonament. Nu cred că 200 lei abonamentul pe an este scump, este cel mai ieftin din țară. Noi suntem de partea cetățeanului, dar să fie corect și el. Îmi doresc ordine și disciplină rutieră. Dacă vrem un oraș curat și civilizat, trebuie să punem toți umărul.

Dl. consilier local Macovei – de ce Fritehnic are exclusivitate pentru cartoane și peturi? Sunt societăți comerciale care au contract cu o firmă autorizată și abia aceia îți ridică peturile/cartoanele și iți dă și bani că le ridică. Cei de la Fritehnic le ia, le aruncă toate la un loc și noi le dăm bani ca să le ridice. E corect, are exclusivitate în Câmpulung?

Dl. primar – atunci de ce sunt bonurile pe masa la dl. viceprimar?

Dl. consilier local Macovei – prindeții și amendații. Dacă acel agent economic are contract cu acea firmă și predă, nu-l putem obliga să plătească și S.C.Fritehnic.

Dl. primar – într-adevăr la firmele mari se practică așa cum spune dl. Macovei. Nu cred că la firmele mici vine firma de la Suceava să-i ridice 3 cartoane pe zi și un sac de peturi.

Dl. consilier local Macovei – eu plătesc firmei că îmi ridică gunoiul și el îl vinde mai departe și încasează de 2 ori bani. E corect asa?

Dl. primar – fiecare își susține părerea sa.

Dl. consilier local Macovei – sunt și consilieri care au contract și predau, dar le este frică să spună. Care sunt soluțiile viabile pentru persoanele juridice care nu au unde să depoziteze?

Dl. primar – zilnic se ridică.

Dl. consilier local Macovei – este extraordinar de bine dacă vine și ridică zilnic. Cum nu vine să ridice să fie și ei amendați.

Dl. manager – putem face și noi contract separat cu agenții economici pentru cutii și peturi și va fi contra cost cum procedează și firmele care spuneți dvs. La noi gunoiul nu se adună la un loc, la stația de sortare noi ne chinuim să-l sortăm și bineînțeles acest lucru implică niște costuri.

Dl. consilier local Macovei – atunci când persoana și-a pregătit cartoanele și peturile veniți dvs. în ziua respectivă și le predați și nu-i mai cereți bani conform contractului.

Dl. manager – deocamdată nu am avut nicio solicitare.

Dl. consilier local Macovei – nu ați avut solicitări pentru că au încheiat contract cu alții.

Dl. primar – o să facem o adresă către agenții economici să ne prezinte acele contracte.

Dl. consilier local Boicu Alin – structura de preț atât la persoanele fizice cât și juridice este defalcată pe tipuri de deșeuri. Acolo unde sunt agenți și vin cu contractul și arată că predă la o altă firmă toate reciclabilele, să i se calculeze doar pentru fracția umedă. Problemele sunt destul de multe în ceea ce privește implementarea, așa este la orice început. În adresele lor am văzut că au semnat contracte doar 7000 față de 16105 oameni cât a fost prevăzut în caietul de sarcini. Trebuie să-I ajutăm să identificăm rapid pe cei care nu au semnat contractul. Cunosc persoane care spun că nu au gunoi că pun totul pe foc. Nu se poate ca cei care plătesc să suporte costurile și pentru deșeurile produse de ceilalți.

Dl. consilier local Boicu Bogdan – colaborarea cu Fritehnic este nouă și este normal să apară probleme. Ieri a fost dna. Olcu și ne-a făcut prima informare pentru luare la cunoștință. Există probleme de colaborare care sigur pe parcurs se vor rezolva. Sunt câțiva agenți economici care spun că de 2 zile au sunat să le ridice gunoiul și nu a venit nimeni și au fost nevoiți să-l ducă la platformă. Dvs. spuneți că puteți ridica zilnic, dar realitatea este că nu puteți fizic să acoperiți toți agenții economici.

Dl. manager- nu am primit nicio solicitare sau reclamație de acest gen.

Dl. consilier local Boicu Bogdan – mulți se plâng că plătesc mai mult pe deșeurile reciclabile decât pe cele menajere. Cum îi încurajăm pe agenții economici să nu încheie un contract cu altcineva care oferă bani pe acea cantitate selectată, când tu vii și ceri mai mult cu 50% pe deșeurile selectate decât pe fracția umedă.

Dl. manager - tona de menajer nu prevede sortarea. Care sunt acei agenți economici?

Dl. consilier local Boicu Bogdan – haideți în teren. Eu vă spun din discuțiile purtate cu unii agenți economici. Eu susțin activitatea dvs. și apreciez și discuțiile cu cetățenii.

Dl. manager – vă pot trimite oficial o adresă cu prețurile care se vor da inapoi agenților economici pentru peturi și cartoane.

Dl. consilier local Boicu Bogdan- atunci când firma răspunde prompt agentul economic nu are scuză să ducă gunoiul la platformă. Dacă eu sun astăzi și firma nu vine până maine, nu poate nimeni să mă întrebe de ce duc gunoiul la platformă.

Dl. manager – este grafic de colectare.

Dl. consilier local Boicu Bogdan – ce fac dacă produc?

Dl. primar – dacă ridicați zilnic, nu va mai trebui niciun grafic.

Dl. manager - zilnic de la amplasamente, societățile comerciale au grafic de colectare.

Dl. consilier local Cîrmaci - am apreciat societatea Fritehnic, își face treaba pe traseu. Poate există și probleme, așa ca la început, nu pot fi toate în regulă. S-a început curățenia de primăvară, rugămintea mea este să se facă și pe străzile laterale.

Dl. președinte de ședință – îmi amintesc că vechea societate avea o opțiune pentru agenții economici. Când semnau contractul se putea bifa de câte ori să ridice gunoiul menajer pe săptămână. Sunt agenți economici care generează cantități foarte mari și trebuie obligatoriu ridicat zilnic. Poate ar fi indicat să se introducă în contract și această opțiune. Observ din listă că sunt agenți economici care nu au înțeles că trebuie să păstrăm un oraș curat.

Dl. consilier local Sologiuc – informez că la a doua pantă de pe Deia, iarăși s-au aruncat gunoaie. Poate totusi aflăm și cine aruncă și reusim să-i oprim.

Dl. consiliel local Maftean – în Bodea, la G100 avem multe tomberoane în stradă care arată urât, poate ar trebui scoase și puse în altă parte, deoarece se adună toate gunoaiele din altă parte, de la toate casele. Fiecare persoană ar trebui să fie responsabilă și să respecte contarctul

Dl. viceprimar – anul acesta Fritehnic are de facut 3 amplasamente dintre care unul va fi în Bodea, o să fie subteran.

Dl. președinte de ședință – dă cuvântul doamnei secretar să prezinte anumite aspecte.

 Dna. secretar general - având în vedere că cele 2 adrese au fost înaintate după definitivarea ordinii de zi, nu avem un punct de vedere din partea compartimentului de specialitate. Eu vă propun să înaintăm aceste 2 documente serviciului de specialitate și pentru luna viitoare să vină cu niște propuneri.

Consilierii locali sunt de acord.

Dna Olcu - prezintă anumite aspecte legate de S.C Fritehnic SRL și de contractele încheiate cu firma. Toți agenți economici sunt încântați că se face prin cântărire. Sunt convinsă că dacă mai acordăm un timp, o să încheie toată lumea contract. Într-adevăr sunt agenți economici care au încheiat contract cu anumite firme care vin să ridice reciclabile și le dau bani pe ele.

Dl. președinte de ședință – rămâne să formuleze compartimetul de specialitate un punct de vedere pe care îl vom discuta. Dă cuvântul doamnei secretar general pentru a prezenta următoarea adresă.

Dna. secretar general – ultimul punct de la diverse este solicitarea S.C Florconstruct SRL referitoare la contractul de închiriere nr. 522 din 8.01.2019 pentru terenul din strada Uzinei și Aeroportului. Această adresă a fost depusă pe data 28 martie, nu avem punct de vedere din partea compartimetului de specialitate, dar v-am înaintato pe e-mail pentru luare la cunoștintă.

Dl. consilier local Robciuc – așteptăm punctul de vedere.

Dna. secretar general – adresa va fi înaintată compartimentului de specialitate pentru punct de vedere.

Alte discuții:

Dl. consilier local Boicu – săptămâna trecută am avut de plătit o taxă la caserie și am constatat că din cauza plexiglasului, cetățeanul nu se aude cu casierul, poate ar fi bine sa fie dat jos sau daca nu, un microfon cu boxă.

Dl consilier local Macovei – am fost la Consiliu de Administrație la școala de la Capu Satului și s-a pus problema că e bună inițiativa din partea primăriei ca elevii să facă curățenie în oras, dar părerea mea este că nu este supravegheată zona de pe marginea râului Moldova și elevii muncesc degeaba. Să meargă cei de la Poliția Locală să-i sperie sa nu stea doar în centru. Am cerut și în ședința trecută, dar o să fac în scris o adresă pentru a știi cheltuilelile cu Serviciul Poliție Locală. O să vă prezint mai multe în ședința următoare, sunt foarte mulți cetățeni nemultumiți de activitatea lor.

Dl. consilier local Sologiuc – aștept invitația domnului George la plantări, poate după aceia o să protejăm mai mult.

Dl. consilier local Iftime – am primit multe solicitări din partea cetățenilor, daca am putea să facem un teren și cu timpul să-l acoperim pentru a putea să îl folosim pentru toate tipurile de sport.

Dn. primar – din primăvară, firma care a câștigat licitația va începe lucrările la baza sportivă. S-a discutat și acest aspect, din cele 2 terenuri să facem un teren multifuncțional. Am semnat săptămâna trecută încă un proiect POCA, va fi mai facilă relația cetățeanului cu administrația, poți accesa de acasă orice document, orice plată. Nu este ușor, dar sunt singur că generația tânără se va descurca. A început curățenia de primăvară si vom angrena și elevii de la școli. Noi punem la dispoziție materialele de siguranță cum ar fi: mănuși, saci. Sunt supărat pe unii cetățeni cum tratează curățenia orașului. Trebuie să sprijinim firma de salubritate să avem curățenie în municipiu. Anul acesta vom încheia acțiunea cu parcările. Am scos la licitație o parte din procedurile pe AXA 13, sperăm ca proiectul Anghel Saligny să intre pe linie dreaptă și ne dorim și finalizarea lucrărilor la Colegiul Național Dragoș- Vodă. Dacă mai aveți întrebări la anumite proiecte, vă stau la dispoziție. Facem front comun și ajutăm firma de salubritate, încercăm să facem tot ce putem pentru a avea un oraș curat și civilizat.

Dl. președinte - dă cuvântul invitațiilor din sală.

Dl. Mercheș - mulțumește că s-a adus în discuție și propunerea de a prelungi contractul de închiriere și roagă să se analizeze mai atent cererea, pentru a lăsa tinerii să continue sportul. Această asociație are o activitate de peste 20 de ani și a avut multe rezultate, se desfășurau diferite concursuri și mulți tineri care s-au pregătit la această sală, au intrat la școli militare și de poliție. Este o asociație nonprofit, suntem singura pentru care s-a făcut licitație publică și s-a închiriat acel spațiu contra cost, așa este corect. Sunt câteva elemente în punctul de vedere, care nu sunt adevărate. Nu este o sală de lux, dar lumea care vine este foarte mulțumită. Dacă primăria găsește o modalitate să construiască sau să amenajeze un spațiu, voi fi onorat să colaborez.

Dl Zmeu - referitor la contractul care s-a încheiat în piață, sunt câteva persoane care sunt pentru corectitudine și disciplină, dar unii chiar dacă au semnat contractul nu-l respectă. Vă rog să faceți ceva.

Dl. primar - dl. Zmeu se referă la parcarea de la rampa de descărcare. Unii comercianți nu respectă acel program, am avut discuții pe această temă.

Dl. consilier local Maftean – această problemă ar trebui rezolvată de dna. administrator.

Dl. Zmeu- sunt niște reguli pe care nu le respectă toată lumea.

Dl. primar - în mare parte dl. Zmeu are dreptate. După cum știți 60 % din profit are firma, iar 40% primăria. Din acest an intrăm și noi cu profit, piața funcționează bine. O să discut cu colegii din Consiliul de Administrație, o să chem și administratorul pieței și împreună cu Poliția Locală și compartimentul comercial o să rezolvăm problema. Să încercăm și noi să impunem să fie disciplină.

Dl. președinte – cei care sunt în Consiliul de Administrație, împreună cu administratorul va pune la punct și această problemă. A fost consemnat și în procesul verbal, iar reprezentanții primăriei o să poarte o discuție.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1500.

|  |  |  |
| --- | --- | --- |
| **PREŞEDINTE DE ŞEDINŢĂ,****Moroșan Nicolae** |  | **SECRETAR GENERAL,****Erhan Rodica****Întocmit,**Ropcean Luminița Georgeta |